תומר כץ

תומר כץ (נולד ב-16 ביוני 1989) הוא מוזיקאי, מלחין, כותב, נגן גיטרה ומפוחית ומפיק מוזיקלי ישראלי.

== ביוגרפיה ==
תומר כץ נולד וגדל בתל אביב. הוא בוגר בית הספר למוזיקה רימון במסלול הפקה מוזיקלית לשנת 2017<ref></ref>. במסגרת זו זכה בשנת 2015 במקום הראשון בתחרות "שירימון" בקטגוריית עיבוד מוזיקלי על עיבוד לשיר "ארץ קטנה עם שפם"<ref></ref>. בשנת 2016 ביצע יחד עם נטע ברזילי ב"אלקטרימון" את השיר "Selfie Destruction Blues". הוא זוכה פרס האקדמיה הישראלית לקולנוע וטלוויזיה לשנת 2022 בקטגוריית המוזיקה המקורית הטובה ביותר בתחרות הטלוויזיה<ref></ref>.

כמפיק מוזיקלי הוא עובד עם אמנים שונים מישראל ומחוצה לה<ref name=":2" />.

משנת 2018, הוא מתרכז בפרויקט מוזיקלי אותו כתב, הלחין והפיק, שנקרא "D Fine Us". הפרויקט משלב דלתא בלוז, גוספל וג'אז ישן עם הפקות אלקטרוניות מודרניות. הפרויקט הוקלט בתל אביב, בדימונה ובעיירות לאורך המיסיסיפי (מולדת הדלתא בלוז) ומתארחים בו מוזיקאים מישראל ומהעולם. בקיץ 2018, הקליט כץ בדרום ארצות הברית עם אומני בלוז מקומיים חומרים לאלבום הבכורה של הפרויקט ששולבו עם חומרים שהוקלטו מאוחר יותר בישראל בשילוב מוזיקאים מקומיים, בהם חברי קהילת העבריים מדימונה.

בפברואר 2019 יצא "Post Truth Era Blues"<ref></ref> - הסינגל הראשון מתוך אלבום הבכורה של "D Fine Us". השיר התקבל בביקורות חמות במגזינים שונים בארץ ובעולם, בהם Rolling Stone France ובחירת העורכים של כאן 88.

בנובמבר 2019 יצא "Howling at the Moon"<ref></ref>, שזכה למיליוני השמעות ברשת ונכלל בפסקול של שני סרטים של נטפליקס ובפרסומות רבות בארץ ובעולם<ref name=":2" />.

בדצמבר 2019 יצא "Safe To Disconnect<ref></ref>".

ביולי 2020 יצא "The Fox"<ref></ref> - בו לוקחת חלק גם המוזיקאית נגה ארז. השיר נכלל בבחירת העורכים של כאן 88 ובפלייליסט של גלגלצ.

במרץ 2021 יצא "Bad Luck"<ref></ref><ref></ref>.

במהלך 2020, בתקופת מגפת הקורונה, נערכו שלוש הופעות רשת של "D Fine Us". האחת במסגרת מופע התרמה ל-War Child UK<ref></ref>ששודרה בשידור חי, השנייה במסגרת פסטיבל Liverpool Sound City (Tune In Tel Aviv - Take Over) ששודרה בדצמבר 2020<ref></ref>, והשלישית צולמה במסגרת Succulent Sessions<ref></ref> ועלתה לרשת בפברואר 2022.

בספטמבר 2020 השתתף ביצירת השיר "אל תגיד לי תרגע"<ref></ref> מתוך האלבום "נקיון כפיים" במסגרת הפרויקט המוזיקלי "הגל השני".

בשנת 2020 עיבד והפיק את האלבום "הייאוש תמיד שם (כשאתה זקוק לו)<ref></ref>למוזיקאי אמרי כהן, החולה במחלת ניוון שרירים תורשתית<ref></ref><ref></ref><ref></ref>.

בשנת 2021 הלחין כתב והפיק מוזיקה מקורית לסדרה "המפקדת" ששודרה בכאן 11, בשיתוף עם הראפרית אקו. הסדרה עלתה לשידור באפריל 2021 ובמאי 2021 יצא פסקול הסדרה הרשמי כאלבום בשם: Hamefakedet - Dismissed<ref></ref> האלבום זכה לתשומת לב רבה ברשת והתקבל בביקורות חמות בתקשורת<ref></ref><ref></ref><ref></ref>. שיר הנושא מתוכו: "עיניים אליי"<ref></ref> הפך ללהיט והשיר "Oh My Life"<ref></ref> נכנס לפלייליסט של גלגלצ<ref></ref>.

במאי 2021 יצא אלבום הרמיקסים: "שיר על משהו נפלא": גרסאות חדשות ל"זמן התפוז" של רונה קינן. במסגרתו יצר גרסה מוזיקלית חדשה לשיר "הזמן הזה"<ref></ref>.

באוגוסט 2021 הפיק הופעת רשת של מקהלת העבריים מדימונה - The New Jerusalem Fire Choir<ref></ref>, במסגרת המיזם החברתי-תרבותי Succulent Sessions שהתגייס לעזרתה של קהילת העבריים מדימונה בקמפיין נגד גירוש מהארץ של עשרות מחבריה<ref></ref>.

באוקטובר 2021 הוציא יחד עם המוזיקאית רונה קינן, סינגל בשם "פטיש מסמר"<ref></ref> המבוצע כדואט של השניים. השיר נכתב בימי מגפת הקורונה ומתאר שיטוט פוסט אפוקליפטי ברחובות תל אביב, בחיפוש אחרי קרבה אנושית, כאשר ברקע נשמעים הדי המחאה החברתית. השיר התקבל בביקורות חמות בתקשורת ונכלל בבחירת העורכים של כאן 88 ובפלייליסט של גלגלצ.

ביוני 2022 הוציא יחד עם המוזיקאי דויד ברוזה, סינגל בשם "אל תתחיל איתי"<ref></ref>. המילים לשיר נכתבו על ידי מאיר אריאל והוא בוצע על ידי השניים באירוע לזכרו של אריאל שהתקיים ב-14 ביוני 2022 באמפי-פארק ברעננה, לציון יום הולדתו ה-80. השיר התקבל בביקורות חמות בתקשורת ובוצע על ידי ברוזה וכץ במסגרת הג'אם של קוטנר בגלגלצ<ref></ref> ובתוכנית האירוח של גידי גוב ברדיו תל אביב.

ביולי 2022 הלחין והפיק מוזיקה מקורית להצגה "קצר" שהועלתה בתיאטרון באר שבע<ref></ref>.

ביולי 2023 הוציא יחד עם המוזיקאי הטורקי Mabel Matiz סינגל בשם "Öküz<ref></ref>".

באוגוסט 2023 הלחין והפיק מוזיקה מקורית להצגה "מקליד/ה..." שהועלתה ב[https://www.tzavta.co.il/ צוותא]<ref></ref>.

בינואר 2024 הלחין והפיק מוזיקה מקורית להצגה "מיקי מציל" שהועלתה בתיאטרון הקאמרי<ref></ref>.

תומר כץ חבר בסגל ההוראה של בית הספר למוזיקה רימון ומלמד במסלול הפקה מוזיקלית, אלקטרונית וסאונד<ref></ref>

הפרויקט של כץ, D Fine Us, חתום בחברת Zync Music לרישוי והפצת מוזיקה<ref></ref>.

== סגנון מוזיקלי ==
המוזיקה המקורית שיוצר תומר כץ מושפעת מהבלוז, מההיפ-הופ, ממוזיקת נשמה, מריתם אנד בלוז וממוזיקה אלקטרונית ואולם היא פתוחה להגדרות המאזינים. על כך מרמז גם שם הפרויקט שלו: "D Fine Us", שנגזר גם מ-Define Us (בעברית: תגדיר אותנו).

== דיסקוגרפיה ==
* 2021 המפקדת - dismissed (פסקול העונה הראשונה של הסדרה "המפקדת", כאן11)
* 2022 המפקדת 2 (פסקול העונה השנייה של הסדרה "המפקדת", כאן11)
* 2022 D Fine Us | safe To Disconnect

== קישורים חיצוניים ==
* 

* "אלקטרימון 2016" "[https://www.youtube.com/watch?v=wsYNVmgKS3c Selfie Destruction Blues]" ביצוע: נטע ברזילי, תומר כץ ואבשלום הספרי, כתיבה, הלחנה והפקה מוזיקלית: תומר כץ, באתר YouTube
* 18.7.20 Rolling Stone France | Playlist - [https://www.rollingstone.fr/la-playlist-de-la-redaction-100/ D Fine Us - The Fox]
* [https://www.broadwayworld.com/bwwmusic/article/D-Fine-Us-Shares-Bad-Luck-Video-20210324 D Fine Us Shares 'Bad Luck' Video] - Broadway World Music 24.3.21
* [https://yosmusic.com/d-fine-us-bad-luck/ D Fine Us - Bad Luck - קרוסאובר בלוז אקסקלוסיבי שמרחיב גבולות הסגנון בצורה ייחודית] | חרסונסקי מיוסיק - יוסי חרסונסקי 1.4.21
* TimeOut, [https://timeout.co.il/המפקדת-שיר-הנושא/ עיניים אלי: המפקדת, מישהו אמר לך שיש לך פסקול משגע?] 3.5.21
* 
* 
* [https://www.inn.co.il/news/529563 מיסיסיפי פינת מונטיפיורי - רונה קינן ותומר כץ בבלוז ישראלי] - אריאל פייגלין | ערוץ 7 25.10.21

== הערות שוליים ==

קטגוריה:בוגרי רימון בית ספר למוסיקה
קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:נגני מפוחית פה
קטגוריה:מלחיני פסקולים ישראלים
קטגוריה:גיטריסטים ישראלים
קטגוריה:בוגרי תיכון אליאנס (תל אביב)
קטגוריה:ישראלים שנולדו ב-1989